
Amlinella Lewis (2015) yn ei erthygl ‘Cymraeg Ail Iaith yn ein cwricwlwm newydd’ yr argymhellion a roddwyd gan yr athro Sioned Davies (2013) yn ei hadroddiad ‘Un iaith i bawb’ a’r athro Graham Donaldson (2015) yn ei adroddiad ‘Dyfodol Llwyddiannus’. Gwneir hyn drwy edrych ar ofynion y cwricwlwm sydd ar gyfer addysgu Cymraeg ail iaith. Mae Lewis (2015) yn ymwybodol bod yna “ystod o heriau sylweddol mewn perthynas ag addysgu Cymraeg fel ail iaith yng Nghymru.” (Lewis 2015)

Noda Lewis (2015) yn ei erthygl fod “gormod o lawer o bobl ifanc yn gadael yr ysgol heb y sgiliau Cymraeg effeithiol sydd eu hangen arnynt ar gyfer y byd gwaith”.(Lewis.H, 2015) 
Awgrymai hyn fod agwedd ac ymglymiad y disgyblion yn cael effaith arnynt i beidio cael y sgiliau sydd ei hangen ar gyfer y byd gwaith. Mae yna hefyd awgrym fod yna ddiffyg o hyrwyddo pwysigrwydd yr iaith yn y gweithle i’r disgyblion, felly nid yw’r disgyblion yn deall pa mor hanfodol yw’r gallu o gael y sgiliau o fod yn ddwyieithog. Er mwyn gwella hyn mae “Llywodraeth Cymru ar y cyd a Chomisiynydd y Gymraeg, Gyrfa Cymru a chynghorwyr gyrfaoedd mewn ysgolion i hyrwyddo’r Gymraeg fel sgil ar gyfer y gweithle.” (Davies, 2013)
Er hyn, nid oes yna dystiolaeth gref i gefnogi pam y bod disgyblion yn ymadael a’r ysgol heb y sgiliau Cymraeg sydd ei hangen ar gyfer y byd gwaith. Cynigiai Donaldson yn ei ddogfen ‘Dyfodol Llwyddiannus’ i “ganolbwyntio’n fwy ar allu plant a phobl ifanc i gyfathrebu’n hyderus yn Gymraeg mewn cyd-destunau pob dydd, gan roi pwyslais ar ei rôl gynyddol yn y gweithle.” (Donaldson, 2015)
Mae yna amryw o fanteision mae plant yn eu cael yn yr ysgol sy’n drosglwyddedig yn y byd gwaith, amlinellai rhai o’r manteision hyn yn y cwricwlwm Cymraeg ail iaith, “...alluogi dysgwyr i fanteisio ar y cyfleoedd cynyddol i weithio mewn meysydd lle mae angen sgiliau cydweithio, a gwneud y mwyaf o’r twf yn y defnydd o’r Gymraeg yn y gweithle.” (Llywodraeth Cymru, 2015)

Mae addysg Cymraeg ail iaith i blant yn chwarae rhan hollbwysig yn nyfodol diwylliant Cymru gan mai plant y presennol yw plant ein dyfodol. Adleisia Lewis argymhelliad Davies (2013) gan nodi yn ei erthygl am fanteision y mae dwyieithrwydd yn ei gael ar ein plant ac ein diwylliant. Credai Lewis ei fod yn angenrheidiol fod plant a phobl ifanc yn adnabod diwylliant Cymru yn y presennol yn ogystal ag yn y dyfodol a’r gorffennol.
“...ar fanteision gwybyddol posibl dwyieithrwydd ac ar ei phwysigrwydd o ran galluogi plant a phobl ifanc i gael dealltwriaeth dda o fywyd diwylliannol Cymru yn y gorffennol a’r presennol”. (Lewis.H, 2015)
Nid yw plant a phobl ifanc Cymru yn mynd i allu gwneud newid i ddiwylliant Cymru os nad oes ganddynt y sgiliau sydd ei hangen drwy ddysgu’r iaith Gymraeg. Mae’n bwysig hybu’r iaith fel ei bod hi’n iaith sydd yn mynd i fyw am ganrifoedd i ddod. Nodir hefyd yn yr adroddiad ‘Un iaith i bawb’ gan yr athro Davies ei fod angen eisiau ar y plant a phobl ifanc i ddysgu ac i hyrwyddo’r iaith er mwyn i’r iaith dyfu fel rhan o ddiwylliant Cymru. “Mae dyfodol y Gymraeg a’r diwylliant Cymraeg yn llwyr ddibynnol ar drosglwyddo’r iaith i’n pobl ifainc. Ac nid yn unig hynny; mae’n rhaid bod arnynt eisiau defnyddio’r iaith yn feunyddiol os yw hi am fod yn iaith hyfyw, iaith a siaredir yn hyderus ar ddiwedd yr unfed ganrif ar hugain.” (Davies, 2013)
Fel y dywed yr ysgolhaig, dramodydd, bardd a gwleidydd Saunders Lewis: :”Fe ellir achub y Gymraeg”, ac ychwanegodd mai “trwy ddulliau chwyldro yn unig y mae llwyddo.” (Lewis.S, 1962)

Pwysleisia Lewis (2015) yr angen yn y cwricwlwm newydd ar gyfer sicrhau fod ymarferwyr yn cael hyfforddiant o safon uchel er mwyn allu addysgu'r Gymraeg.
“sicrhau bod gan ein proffesiwn addysgu sgiliau gwell”. (Lewis.H, 2015)
Awgryma Lewis ei fod yn bosib gwneud hyn drwy addo i “ddarparu hyfforddiant Cymraeg dwys i ymarferwyr”. (Lewis.H, 2015)

Yn ysgol Plascrug yng Ngheredigion maent yn ymarfer yr argymhelliad yma. Mewn erthygl cafodd ei nodi fod safonau iaith Cymraeg yr ysgol yn “rhagorol”(Estyn, 2012) gan ychwanegu “er bod llai nag 1% o’r disgyblion yn dod o gartrefi lle mae’r Gymraeg yn brif iaith”. (Estyn, 2012)
Awgrymir yr erthygl yma mai’r ffaith y bod y staff yn mynychu cyrsiau sabothol er mwyn gwella ei sgiliau addysgu Cymraeg ail iaith yw un o’r prif resymau dros y cyflawniad yma. Mae’r cyrsiau sabothol yma yn galluogi i staff “wella’u medrau llefaredd er mwyn sgwrsio’n syml a disgyblion yn y Cyfnod Sylfaen.” (Estyn, 2012) Defnyddir yr iaith Gymraeg yn yr ysgol hon mewn amryw o gyfleoedd sydd o ganlyniad, yn cynyddu’r defnydd o Gymraeg ac mae, “bellach yn cael ei defnyddio’n gyfrwng addysgu ar gyfer 40% o’r amserlen”. (Estyn, 2012)

Noda’r athro Davies (2013) er mwyn gallu symud ymlaen ac i ddechrau gyda’r trefniadau o Gwricwlwm Newydd bydd angen cychwyn gyda sylfaen gref ar gyfer athrawon sef i’w paratoi ar gyfer y gofynion newydd felly bydd angen hyfforddiant arnynt. Nid oes disgwyl i athrawon allu wneud cynnydd mewn addysgu Cymraeg ail iaith heb hyfforddiant. “Cyn i’r trefniadau newydd gychwyn, byddai angen cynnal hyfforddiant i baratoi athrawon a’u hysbysu o’r gofynion newydd.” (Davies, 2013)

Crybwylla Lewis (2015) y bod angen i ganolbwyntio “o’r newydd ar ddysgu Cymraeg fel ffordd o gyfathrebu yn bennaf, yn enwedig cyfathrebu llafar a deall iaith lafar” (Lewis.H, 2015) 
Dywedir hyn y bod angen i ddisgyblion ddysgu’r sgiliau y mae ei hangen ar gyfer datblygu’r gallu i gyfathrebu yn y Gymraeg.
Yng Nghwricwlwm Ail Iaith Gymraeg, un o’r sgiliau yw’r gallu o ddefnyddio’r iaith yn gywir a’r gallu i ffurfio brawddegau eu hunain. Codwyd dadl gan Davies (2015) bod disgyblion yn dysgu ei gwaith ar gof ac nid ar lafar, felly nid oeddent yn gallu datblygu’r sgiliau sydd wedi ei amlinellu yn y Cwricwlwm Ail Iaith. “Nid yw gwaith ysgrifenedig ar gof yn dystiolaeth briodol o Lafaredd”.
Mewn erthygl ar lein mae ‘SchoolRun.com’ yn cymharu plant i sbwng gan eu bod nhw’n defnyddio un strategaeth o gael y plant i ail adrodd geiriau Cymraeg. Y ddadl yn fan hyn yw, ydi’r plant yn dysgu beth maen nhw’n ei glywed, neu dim ond yn ei ailadrodd, cysylltai hyn gyda dadl Davies (2013)
“...we’ll give children a command in Welsh, repeat it in English and then say it again in Welsh...At this age, children are like sponges”. (SchoolRun, 2018) 

Awgryma Davies (2013) mai un broblem sydd codi o fewn diffyg dysgu'r iaith ar lafar yw maint dosbarthiadau. Gan fod dosbarthiadau dyddiau yma mor fawr, mae hi’n anodd cynnal asesiadau llafar oblegid yr amser mae hi’n cymryd i’w cwblhau. “At hynny nid oes ffordd ymarferol foddhaol o annog deialog ystyrlon ac estynedig yn ystod gwersi mewn dosbarth o 30+ o ddisgyblion.” (Davies, 2013)

I grynhoi, mae’n amlwg fod sector addysg Cymraeg Ail Iaith yn gwella ond mae yna fwlch mawr le gall wella yn hyd yn oed fwy. Mae yna amryw o ffyrdd er mwyn dysgu’r Gymraeg Ail Iaith a hybu’r iaith Gymraeg tu allan i’r ystafell ddosbarth megis sefydliad fel yr Urdd sydd yn hyrwyddo’r iaith yn anffurfiol, ac yn helpu i “gynyddu’r defnydd o Gymraeg ar draws y cwricwlwm yng Nghyfnod allweddol 2”. (Lewis. H, 2015).
Nid yw addysgu’r iaith yn ddigon mae angen i blant a’r bobl ifanc fod eisiau dysgu’r iaith ac yn ei dewis fel ffordd o gyfathrebu.

